ΑΠΌΦΑΣΗ ΤΟΥ ΣΥΜΒΟΥΛΊΟΥ της 14ης Σεπτεμβρίου 2009 περί διορισμού στην Επιτροπή των Περιφερειών ενός τακτικού μέλους από τις Κάτω Χώρες (2009/711/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263, την πρόταση της αυστριακής κυβέρνησης, Εκτιμώντας τα ακόλουθα: (1) Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ περί διορισμού των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2006 έως 25 Ιανουαρίου 2010 (1). (2) Χηρεύει η θέση ενός μέλους στην Επιτροπή των Περιφερειών λόγω παραίτησης της κ. Johanna MAIJ-WEGGEN, ΑΠΟΦΑΣΙΖΕΙ: Άρθρο 1 Διορίζεται ως τακτικό μέλος στην Επιτροπή των Περιφερειών, για το εναπομένον διάστημα της τρέχουσας θητείας, ήτοι έως τις 25 Ιανουαρίου 2010: η κ. Karla M. H. PEIJS, Commissaris van de Koningin van de provincie Zeeland. Άρθρο 2 Η παρούσα απόφαση παράγει αποτελέσματα από την ημέρα της έκδοσής της. Βρυξέλλες, 14 Σεπτεμβρίου 2009.

[Source: multi_eurlex | Tokens: 913]